Conrad Gesner

Athronydd naturiol a meddyg o'r Swistir oedd Conrad Gesner (26 Mawrth 1516 – 13 Rhagfyr 1565) sydd yn nodedig am ei gyfraniadau at fotaneg a sŵoleg.

Ganed yn Zürich, Cydffederasiwn y Swistir, a'r diwygiwr Protestannaidd Huldrych Zwingli oedd ei dad bedydd. Astudiodd diwinyddiaeth yn Zürich ac Hebraeg yn Strasbwrg, a meddygaeth yn Bourges, Paris, a Basel. Gweithiodd yn athro Groeg yn Ysgol Lausanne o 1537 i 1540 a derbyniodd ei ddoethuriaeth feddygol ym 1541. Aeth i Montpellier i astudio botaneg cyn iddo ymsefydlu yn Basel i weithio yn feddyg.

Teithiodd i ddysgu mwy am blanhigion ac anifeiliaid, a chesglir ei arsylwadau am fyd natur a'i ddarluniau, yn ogystal â gwybodaeth a ddanfonwyd ato gan ysgolheigion eraill, yn y gwyddoniadur Historia animalium (1551–58). Yn y gwaith hwn fe heriai astudiaethau'r naturiaethwyr hynafol, Aristoteles yn enwedig. Er i Gesner wfftio bodolaeth creaduriaid chwedlonol megis cewri a seirenau, mae ei wyddoniadur yn cynnwys disgrifiadau o "bysgod-ddyn".Charles G. Nauert, Historical Dictionary of the Renaissance (Lanham, Maryland: Scarecrow Press, 2004), tt. 164–5

 Cyfeiriadau 

Categori:Academyddion Prifysgol Lausanne
Categori:Athronwyr naturiol o'r Swistir
Categori:Athronwyr yr 16eg ganrif o'r Swistir
Categori:Botanegwyr o'r Swistir
Categori:Genedigaethau 1516
Categori:Gwyddonwyr yr 16eg ganrif o'r Swistir
Categori:Llenorion yr 16eg ganrif o'r Swistir
Categori:Marwolaethau 1565
Categori:Meddygon yr 16eg ganrif o'r Swistir
Categori:Pobl o Zürich
Categori:Ysgolheigion Lladin o'r Swistir